b'\n_START_ARTICLE_\nSchola Philosophicae Initiationis\n_START_SECTION_\nFundaci\xc3\xb3\n_START_PARAGRAPH_\nA mitjans del 1921 Mario Roso de Luna va reunir a una desena de fil\xc3\xb2sofs madrilenys per fundar la branca Hesp\xc3\xa8ria, que va mantenir lligams estrets amb la Societat Mare a Adyar (Madras, \xc3\x8dndia), igual que amb els grups dissidents de Point Loma (Calif\xc3\xb2rnia) que eren dirigits per l\'entusiasta Katherine Tingley, successora de William Quan Judge._NEWLINE_Cap al 1928 el grup de seguidors de Roso de Luna va comen\xc3\xa7ar a reunir-se en el Caf\xc3\xa8 de Gij\xc3\xb3n per fundar una escola filos\xc3\xb2fica anomenada "Schola Philosophicae Initiationis", que era una mena de "reacci\xc3\xb3 contra la inestabilitat i indisciplina de la Societat Teos\xc3\xb2fica a manera de gresol on s\'ha quallat el concepte d\'ordenaci\xc3\xb3 mental que havia d\'haver regit sempre a la S.T."_NEWLINE_L\'objectiu declarat de SPI era "l\'estudi de les filosofies, ci\xc3\xa8ncies i arts, de manera comparada i en les seves m\xc3\xbatues relacions, i amb la finalitat de promoure la salut, la cultura i el progr\xc3\xa9s moral dels seus membres"._NEWLINE_La nova Escola va comprar un terreny a Manzanares el Real (a la prov\xc3\xadncia de Madrid) per a construir un centre d\'estudis teos\xc3\xb2fics avan\xc3\xa7ats batejat com "La Casa del Fil\xc3\xb2sof"._NEWLINE_Tamb\xc3\xa9 es van constituir tres graus de coneixement "com correspon a tota societat inici\xc3\xa0tica i conseq\xc3\xbcentment als tres objectes de la Societat Teos\xc3\xb2fica, que en el fons no s\xc3\xb3n m\xc3\xa9s que els tres graus inici\xc3\xa0tics de totes les institucions an\xc3\xa0logues, que per no haver estat compresos i respectats han dut a la S.T. a la desuni\xc3\xb3 i a l\'anarquia mental"._NEWLINE_Els deixebles de la SPI seguien un programa d\'estudis gradual i met\xc3\xb2dic que comprenia tres etapes: la primera, estudis d\'Higiene i Moral; la segona de Ci\xc3\xa8ncies i Naturologia; i la tercera, de Psicologia i Filosofia.\n_START_SECTION_\nDeclivi i dissoluci\xc3\xb3\n_START_PARAGRAPH_\nEl 1931 va morir Mario Roso de Luna, que era un dels dos pilars de la SPI. En aquell mateix any, el Dr. Eduardo Alfonso seria el cap visible de l\'Escola i va continuar en la formaci\xc3\xb3 de deixebles. No obstant aix\xc3\xb2, poc temps despr\xc3\xa9s (1936), comen\xc3\xa7aria al nord d\'\xc3\x80frica la Guerra Civil Espanyola, que en pocs mesos arribaria a les portes de Madrid, suspenent moltes de les activitats filos\xc3\xb2fiques i culturals de la ciutat._NEWLINE_En finalitzar la Guerra Civil, Eduardo Alfonso va ser jutjat d\'acord amb la "Llei per a la Repressi\xc3\xb3 de la Ma\xc3\xa7oneria i el Comunisme" i condemnat a diversos anys de pres\xc3\xb3 que va complir a la pres\xc3\xb3 de Burgos, des de 1942 fins a 1948. Despr\xc3\xa9s de complir la seva condemna, Alfonso es va exiliar a Llatinoam\xc3\xa8rica fins a 1966 que va tornar al seu pa\xc3\xads.\n_START_SECTION_\nActualitat\n_START_PARAGRAPH_\nEn el segle\xc2\xa0xxi, va apar\xc3\xa8ixer "Opus Philosophicae Initiationis" (OPI) inspirada en l\'Escola original de Roso de Luna i Alfonso, i que s\'est\xc3\xa0 organitzant a nivell internacional d\'acord amb els lineaments de SPI, adequats als nous temps i d\'acord amb les noves tecnologies.'